დავიდ ნალბანდიანი

დავიდ პაბლო ნალბანდიანი (; დაბ. 1 იანვარი, 1982, უნკილო, არგენტინა) — არგენტინელი ყოფილი პროფესიონალი ჩოგბურთელი, მსოფლიოს ყოფილი მესამე ჩოგანი.

ნალბანდიანს ჯამში ATP-ის 11 ტურნირი აქვს ერთეულთა თანრიგში მოგებული, აქედან 1 წლის შემაჯამებელი ტურნირი და 2 მასტერსი. 2002 წელს, ნალბანდიანი კარიერაში ერთადერთხელ გავიდა დიდი სლემის ტურნირის ფინალში – უიმბლდონის ფინალში იგი ავსტრალიელმა ლეიტონ ჰიუიტმა სამ სეტში დაამარცხა. ნალბანდიანი ერთადერთი არგენტინელი მამაკაცი ჩოგბურთელია ისტორიაში, რომელმაც ყველა დიდი სლემის ტურნირის ნახევარფინალამდე მიაღწია და ერთადერთია, ვინც უიმბლდონის ფინალში ითამაშა. ნალბანდიანმა კარიერა 2013 წელს დაასრულა.

პირადი ცხოვრება
ნალბანდიანი დაიბადა 1981 წლის 1 იანვარს არგენტინის პატარა ქალაქ უნკილოში, რომელიც ქვეყნის სიდიდით მეორე ქალაქ კორდოვადან 28 კილომეტრში მდებარეობს. დავიდის მშობლები იტალიური წარმომავლობის ალდა და სომხური წარმომავლობის ნორბერტო ნალბანდიანი იყვნენ. ჰყავს ორი ძმა – ხავიერი და დარიო.

ნალბანდიანმა ჩოგბურთის თამაში 5 წლის ასაკში დაიწყო, როდესაც მისმა ბაბუამ ეზოში ცემენტის კორტი ააშენა, სადაც დავიდი უფროს ძმებთან თამაშობდა. ნალბანდიანი საფეხბურთო კლუბ „რივერ პლეიტის“ გულშემატკივარია.

სტატისტიკა და მიღწევები

დიდი სლემის ტურნირების ფინალები: 1 (0–1)
შედეგიწელიტურნირისაფარიმეტოქეანგარიშიმარცხი2002უიმბლდონიბალახი ლეიტონ ჰიუიტი1–6, 3–6, 2–6

წლის შემაჯამებელი ტურნირის ფინალები: 1 (1–0)
შედეგიწელიტურნირისაფარიმეტოქეანგარიშიგამარჯვება2005ჩოგბურთის მასტერსის თასი, შანხაი (1)ხალიჩა (დ) როჯერ ფედერერი6–7(4–7), 6–7(11–13), 6–2, 6–1, 7–6(7–3)
(დ) – დახურული კორტი

 რესურსები ინტერნეტში 



 ნალბანდიანი ATP-ის ოფიციალურ საიტზე
 ნალბანდიანი ITF-ის ოფიციალურ საიტზე 
 ნალბანდიანი დეივისის თასის ოფიციალურ საიტზე

სქოლიო

კატეგორია:არგენტინელი ჩოგბურთელები
კატეგორია:სომეხი არგენტინელები
კატეგორია:იტალიელი არგენტინელები
კატეგორია:დაბადებული 1982
კატეგორია:დაბადებული 1 იანვარი
კატეგორია:ცოცხალი ადამიანები